234 



PlfiCES A L'APPUI. 





II vous fault donner penitance , 

 Selon les crismes qu'aves faiz ; 

 Et vous n'avez pas corpulence , 

 Ce croy-je , de porter grant faiz. 

 Touteffois , selon les forfais , 

 Fault tauxer la pugnicion , 

 Qui veult venir aux biens parfais 

 De parfaitte absolution. 



N'estes-vous pas d'acord , amie , 

 De faire ce que vous diray? 



Mon chier pere , n'en doubtez mie. 

 Ja ne vous en escondiray. 



Or ca , done, je vous bailleray 

 Penitance assez legiere. 



Ce que vouldrez acompliray 

 Volentiers et a bonne chiere. 



ii La souveraine penitence 

 Est soy garder de plus forfaire , 

 Et pour ce je vous fais deffense 

 Que jamais ne soiez contraire 

 A Amours n'a tout son afaire ; 

 Mais 1'onourez en trestous lieux 

 Et soiez doulce et debonnaire , 

 Chascun vous en aimera mieulx. 



Pour penitance especial 



Requerez a cely pardon 



Qui par vous a eu tant de mal , 



Et lui donerez en pur don 



Cuer et corps, tout a son bandon. 



Vostre honneur et le sien garde 



En reconfort et en guerdon 



De ce que tant aves garde 1 . 



D'amours aussi semblablement 

 Vous dires quatre chansonnettes , 

 Qui seront en allegement 

 Des deflaultes envers lui faittes. 

 Quelque chose que ce vous couste , 



Quatre beaulx chappeaulx de florettes , 

 Dedens le jour de Penthecouste , 

 Luy donerez par amourettes. 



Le bel atrait , les doulx regards 

 Que feres , de cy en avant , 

 Aux amoureux de toutes pars 

 Comme bonne fille et savant , 

 Les tours que fera par devant 

 Vous, celui que tant aimerez , 

 Les songes que vous songerez , 

 La joie et consolacion 

 Qu'avec vostre ami trouverez , 

 Soient en vostre remission. 



La douleur qu'auront ces musars 

 A qui vous monstrerez semblant, 

 La paine qu'auront ces coquars 

 Pour cuidier venir en avant , 

 Les honneurs et le bien regnant, 

 Les salus que leur donnerez , 

 Et bel acueil que leur ferez 

 Par fainte simulacion , 

 Le traveil que leur brasserez , 

 Soient en vostre remission. 



L'absolution vous dcpars , 



On nom d'Amours le Dieu vaillant , 



Etpar ainsi de vous me pars; 



Or, ne soiez plus defFaillant , 



N'alez vostre cuer esveillant 



A chascun que regarderes ; 



Quant loyaulte vous gardere's , 



Vous venrez a salvation , 



Dont les beaux mots que vous dires 



Soient en vostre remission. 



Quant quelque doleur souffreres 

 Pour I'amoureuse passion , 

 Les larmes que vous ploureres 

 Soient en vostre remission. 



